Source: https://www.zakonypreludi.sk/zz/2001-150
Timestamp: 2019-03-21 16:38:31+00:00
Document Index: 14780866

Matched Legal Cases: ['§ 1', '§ 3', '§ 4', '§ 4', '§ 4', '§ 4', '§ 4', '§ 3', '§ 38', '§ 89', '§ 47', '§ 44']

150/2001 Z. z. Zákon o daňových orgánoch | Aktuálne znenie
Zákon č. 150/2001 Z. z.Zákon o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly
(v znení č. 182/2002 Z. z., 534/2005 Z. z., 256/2011 Z. z.)
Platnosť od 27.04.2001 do31.12.2011
Aktuálne znenie 01.09.2011 - 31.12.2011
a) daní vrátane penále, úrokov, zvýšenia dane a pokút podľa osobitných predpisov,1)
b) poplatkov podľa osobitných predpisov,2) ktoré sú príjmom štátneho rozpočtu,
c) správy súdnych poplatkov súvisiacej s ich evidovaním a vysporiadaním podľa osobitného predpisu,3) ktoré sú príjmom štátneho rozpočtu,
d) štátneho dozoru nad prevádzkovaním lotérií a iných podobných hier podľa osobitného predpisu.4)
(1) Daňovými orgánmi sú Daňové riaditeľstvo Slovenskej republiky (ďalej len „daňové riaditeľstvo“) a daňové úrady.
(2) Na zabezpečenie výkonu niektorých činností daňového riaditeľstva daňové riaditeľstvo vytvára pracoviská daňového riaditeľstva, určuje rozsah ich činnosti a územný obvod pôsobnosti. Na zabezpečenie výkonu činnosti daňových úradov môže daňové riaditeľstvo vytvoriť pracoviská daňových úradov.
(1) Daňové riaditeľstvo sa zriaďuje pre územné obvody všetkých daňových úradov. Je rozpočtovou organizáciou, ktorá je svojimi príjmami a výdavkami zapojená na rozpočet Ministerstva financií Slovenskej republiky (ďalej len „ministerstvo“) a je zamestnávateľom zamestnancov daňových orgánov.
(2) Sídlom daňového riaditeľstva je Banská Bystrica.
(3) Daňové riaditeľstvo riadi generálny riaditeľ. Generálny riaditeľ zodpovedá za činnosť daňových orgánov ministrovi financií Slovenskej republiky (ďalej len „minister“). Generálneho riaditeľa vymenúva a odvoláva minister.
(4) Vnútornú organizáciu daňového riaditeľstva schvaľuje minister na návrh generálneho riaditeľa.
(5) Daňové riaditeľstvo
a) zodpovedá za jednotné uplatňovanie osobitných predpisov1) daňovými orgánmi a navrhuje ich zmeny,
b) určuje vnútornú organizáciu daňových úradov,
c) navrhuje zmenu sídiel daňových úradov a ich počtu,
d) vypracúva koncepciu rozvoja daňovej správy vrátane vzdelávania zamestnancov daňových orgánov a obcí,
e) oznamuje orgánom činným v trestnom konaní podozrenia zo spáchania trestných činov v súvislosti s porušovaním osobitných predpisov,4a)
f) informuje daňové subjekty o ich právach a povinnostiach vo veciach daní a o osobitných predpisoch.8)
(6) Daňové riaditeľstvo priamo alebo prostredníctvom pracovísk daňového riaditeľstva
a) vykonáva dohľad nad činnosťou daňových úradov a ukladá opatrenia na odstránenie zistených nedostatkov,
b) vykonáva kontrolu dodržiavania práv a povinností daňových subjektov a vykonáva štátny dozor nad prevádzkovaním lotérií a iných podobných hier podľa osobitného predpisu4) a na tento účel je oprávnené vstupovať do prevádzkových priestorov daňových subjektov alebo prevádzkovateľov lotérií a iných podobných hier,
c) rozhoduje ako orgán najbližšie nadriadený vo vzťahu k daňovým úradom a obciam v daňovom konaní,6)
d) rozhoduje v daňovom konaní o odvolaniach proti rozhodnutiam daňových úradov a obcí a preskúmava právoplatné rozhodnutia daňových úradov a obcí mimo odvolacieho konania, rozhoduje o povolení obnovy konania alebo nariaďuje obnovu konania, ak v daňovom konaní rozhodovalo v poslednom stupni,
e) rozhoduje ako orgán najbližšie nadriadený vo vzťahu k daňovým úradom v správnom konaní podľa osobitného predpisu7) a v rozsahu podľa osobitného predpisu,4)
f) vykonáva vzájomnú medzinárodnú spoluprácu vo veciach daní podľa medzinárodných zmlúv na základe poverenia ministerstva,
g) je oprávnené vykonať daňovú kontrolu alebo opakovanú daňovú kontrolu, ktorá inak patrí do pôsobnosti daňových úradov.
(2) Ministerstvo dáva písomný súhlas na realizáciu zámeru daňového riaditeľstva vykonať činnosti týkajúce sa vytvárania, správy a rozvoja daňového informačného systému. Súhlas ministerstva sa nevyžaduje na realizáciu zámeru daňového riaditeľstva vykonať činnosti prevádzkového charakteru, ktoré sa týkajú údržby daňového informačného systému.
(1) Daňové úrady sa zriaďujú pre územný obvod obce, časti obce alebo viacerých obcí, ak tento zákon neustanovuje inak.
(2) Daňový úrad riadi a za jeho činnosť zodpovedá riaditeľ. Riaditeľa vymenúva a odvoláva generálny riaditeľ daňového riaditeľstva. Riaditeľ za činnosť daňového úradu zodpovedá generálnemu riaditeľovi daňového riaditeľstva.
a) vykonáva správu daní podľa osobitného predpisu,5) v rámci ktorej najmä
1. eviduje a registruje daňové subjekty,
2. eviduje a účtuje daňové príjmy,
3. vyhľadáva neregistrované daňové subjekty,
4. vymáha daňové nedoplatky vrátane nedoplatkov na zrušených daniach a na odvodoch platných do 31. decembra 1992,
5. vypracúva metodiku daňovej kontroly a plán daňovej kontroly,
6. riadi pracovisko daňového úradu,
7. kontroluje daňové subjekty,
b) vykonáva na žiadosť daňového riaditeľstva analýzu uplatňovania osobitných predpisov,1)
c) rozhoduje v daňovom konaní podľa osobitného predpisu,5) a to aj v prípadoch, keď sa daň vyrubuje na základe kontroly vykonanej dožiadaným daňovým úradom alebo daňovým riaditeľstvom alebo vykonanej spoločne,
d) rozhoduje v správnom konaní,7)
e) kontroluje vyberanie poplatkov a vymáha ich podľa osobitného predpisu;2) vykonáva správu súdnych poplatkov súvisiacu s ich evidovaním a vysporiadaním podľa osobitného predpisu,3)
f) informuje daňové subjekty o ich právach a povinnostiach vo veciach daní a o osobitných predpisoch,8)
g) oznamuje orgánom činným v trestnom konaní podozrenia zo spáchania trestných činov v súvislosti s porušovaním osobitných predpisov,4a) o čom podáva informáciu daňovému riaditeľstvu,
h) vykonáva vzájomnú medzinárodnú spoluprácu vo veciach daní podľa medzinárodných zmlúv na základe poverenia ministerstva,
i) vykonáva štátny dozor nad prevádzkovaním lotérií a iných podobných hier podľa osobitného predpisu,4)
j) vytvára, udržiava, prevádzkuje a aktualizuje bázu dát daňového informačného systému a poskytuje informácie podľa osobitného predpisu,5)
k) zabezpečuje spracovanie súhrnných účtovných výkazov predkladaných obcami.
(4) Daňové úrady majú spôsobilosť byť účastníkmi súdneho konania a samostatne konať pred súdom v rámci svojej pôsobnosti (§ 1). Za daňový úrad koná pred súdom riaditeľ daňového úradu alebo ním poverený zamestnanec.
(5) Daňové úrady pôsobia v týchto sídlach:
(6) Územné obvody v pôsobnosti daňových úradov sú uvedené v prílohe č. 1. Pôsobnosť daňových úradov pre oblasť hazardných hier je uvedená v prílohe č. 2.
(7) Zriaďuje sa Daňový úrad pre vybrané daňové subjekty. Sídlom Daňového úradu pre vybrané daňové subjekty je Bratislava. Do pôsobnosti Daňového úradu pre vybrané daňové subjekty prechádzajú vybrané daňové subjekty, ktoré sú v pôsobnosti Daňových úradov Bratislava I až VI, Daňového úradu Malacky, Daňového úradu Pezinok, Daňového úradu Senec. Na účely tohto zákona sa vybraným daňovým subjektom rozumie
a) banka a pobočka zahraničnej banky,8a)
b) poisťovňa a pobočka zahraničnej poisťovne a zaisťovňa a pobočka zahraničnej zaisťovne,8b)
c) daňový subjekt, ktorý dosiahol ročný obrat viac ako 1 000 000 000 Sk; zmena príslušnosti tohto daňového subjektu k Daňovému úradu pre vybrané daňové subjekty nastáva k 1. januáru roka nasledujúceho po roku, v ktorom dosiahol ročný obrat 1 000 000 000 Sk; ak ročný obrat pri takomto daňovom subjekte poklesne pod ustanovenú hranicu, príslušnosť k Daňovému úradu pre vybrané daňové subjekty zostáva zachovaná počas dvoch rokov od uplynutia roku, v ktorom došlo k poklesu ročného obratu pod ustanovenú hranicu.
(8) Ročným obratom sa na účely odseku 7 pri daňovom subjekte účtujúcom v sústave podvojného účtovníctva rozumie súhrn výnosov zo všetkých ním vykonávaných činností za príslušné zdaňovacie obdobie8c) a pri daňovom subjekte účtujúcom v sústave jednoduchého účtovníctva súhrn príjmov zo všetkých ním vykonávaných činností za príslušné zdaňovacie obdobie.8c)
(1) Zamestnanci daňových orgánov sú povinní zachovávať mlčanlivosť o skutočnostiach, o ktorých sa dozvedeli pri výkone svojho zamestnania. Táto povinnosť trvá aj po skončení pracovného pomeru alebo výkonu činnosti.
(2) Povinnosť zachovávať mlčanlivosť podľa odseku 1 neplatí voči orgánom činným v trestnom konaní.
(1) Daňové orgány podľa doterajších právnych predpisov,15) ktorých sídla sú zhodné so sídlami uvedenými v § 3 ods. 2 a v § 4 ods. 5, sa považujú za daňové orgány zriadené podľa tohto zákona.
(2) Kontrola dotácií, príspevkov alebo návratných finančných výpomocí poskytnutých zo štátneho rozpočtu alebo z rozpočtu štátneho fondu, pokút, odvodov a iných sankcií, ktoré sú príjmom štátneho rozpočtu16) alebo štátneho fondu (ďalej len „nedaňové prostriedky“), vykonávaná k 30. aprílu 2001 daňovými úradmi, prípadne Ústredným daňovým riaditeľstvom Slovenskej republiky, prechádza k 1. máju 2001 na správy finančnej kontroly,17) ak nie sú podľa tohto zákona alebo osobitného predpisu5) aj po 1. máji 2001 v pôsobnosti daňových orgánov. Kontrolu nedaňových prostriedkov začatú daňovým orgánom a neskončenú do 30. apríla 2001, s výnimkou kontroly nedaňových prostriedkov, ktorá je podľa osobitného predpisu18) v pôsobnosti správy finančnej kontroly, skončí ten orgán, ktorý ju začal. Rozhodnutie vo veci vydá príslušný daňový úrad, ktorý tieto nedaňové prostriedky16) aj vymáha. O opravných prostriedkoch proti takýmto rozhodnutiam rozhoduje orgán najbližšie vyššieho stupňa nadriadený orgánu, ktorý toto rozhodnutie vydal.
(3) Správa nedaňových prostriedkov, prípadne ich vymáhanie vykonávané k 30. aprílu 2001 daňovými úradmi, prechádza k 1. máju 2001 na subjekt, do ktorého vecnej pôsobnosti správa týchto nedaňových prostriedkov patrí, ak osobitný predpis16) neustanovuje inak; ak tento subjekt nie je orgánom štátnej správy, prechádza naň správa nedaňových prostriedkov s výnimkou rozhodovania podľa všeobecných predpisov o správnom konaní,7) ak osobitný predpis neustanovuje inak. Ak k 30. aprílu 2001 neskončili daňové úrady konania vo veciach nedaňových prostriedkov, ktorých správa prechádza k 1. máju 2001 na iný subjekt, dokončia tieto konania daňové úrady podľa doterajších predpisov. Na rozhodovanie o opravných prostriedkoch sa vzťahuje odsek 2 posledná veta.
(4) Ak sa v doterajších právnych predpisoch používajú na označenie orgánu slová „Ústredné daňové riaditeľstvo Slovenskej republiky“, rozumie sa tým „Daňové riaditeľstvo Slovenskej republiky“.
(5) Správa daní, ktorú vykonávali k 30. aprílu 2001 daňové úrady, ktoré nie sú od 1. mája 2001 daňovými úradmi podľa tohto zákona, prechádza na príslušné daňové úrady.
(1) Správa daní, ktorú vykonávali k 30. aprílu 2002 daňové úrady, ktoré nie sú od 1. mája 2002 príslušné na správu daní vybraných daňových subjektov podľa § 4 ods. 7, prechádza dňom 1. mája 2002 na Daňový úrad pre vybrané daňové subjekty.
(2) Daňové subjekty uvedené v § 4 ods. 7 písm. a) a b) sa stávajú vybranými daňovými subjektmi dňom nadobudnutia účinnosti tohto zákona.
(3) Daňové subjekty, ktoré dosiahli ročný obrat podľa § 4 ods. 7 písm. c) za zdaňovacie obdobie roka 2000, sa stávajú vybranými daňovými subjektmi dňom nadobudnutia účinnosti tohto zákona. Ak tieto daňové subjekty nedosiahli v roku 2001 a nedosiahnu v roku 2002 obrat podľa § 4 ods. 7 písm. c), prestávajú byť vybranými daňovými subjektmi od 1. januára 2004.
1. zákon Národnej rady Slovenskej republiky č. 254/1993 Z. z. o územných finančných orgánoch v znení zákona Národnej rady Slovenskej republiky č. 172/1994 Z. z., zákona Národnej rady Slovenskej republiky č. 374/1994 Z. z. a zákona č. 219/1999 Z. z.,
2. vyhláška Ministerstva financií Slovenskej republiky č. 640/1992 Zb., ktorou sa ustanovujú sídla a obvody pôsobnosti územných finančných orgánov v znení vyhlášky č. 69/1994 Z. z.
„h) kontroluje vyberanie súdnych poplatkov podľa osobitného predpisu.7)“.
3) Zákon Slovenskej národnej rady č. 71/1992 Zb. o súdnych poplatkoch a o poplatku za výpis z registra trestov v znení neskorších predpisov.
4) Zákon č. 171/2005 Z. z. o hazardných hrách a o zmene a doplnení niektorých zákonov.
4a) Zákon Slovenskej národnej rady č. 511/1992 Zb. v znení neskorších predpisov.
5) Zákon Slovenskej národnej rady č. 511/1992 Zb. v znení neskorších predpisov.
6) Napríklad § 3 ods. 11 zákona Slovenskej národnej rady č. 511/1992 Zb. v znení neskorších predpisov.
7a) Zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.
8) Napríklad zákon č. 563/1991 Zb. o účtovníctve v znení neskorších predpisov.
8a) Zákon č. 483/2001 Z. z. o bankách a o zmene a doplnení niektorých zákonov.
8b) Zákon č. 95/2002 Z. z. o poisťovníctve.
8c) § 38 a 49 zákona č. 366/1999 Z. z.
9) § 89 ods. 9 Trestného zákona.
10) Zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov.
11) Zákon Slovenskej národnej rady č. 73/1992 Zb. o audítoroch v znení neskorších predpisov.
12) Zákon Slovenskej národnej rady č. 129/1991 Zb. o komerčných právnikoch v znení zákona Národnej rady Slovenskej republiky č. 149/1994 Z. z.
13) Zákon Slovenskej národnej rady č. 132/1990 Zb. o advokácii v znení zákona č. 302/1999 Z. z.
14) Zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení neskorších predpisov.
15) Zákon Národnej rady Slovenskej republiky č. 254/1993 Z. z. o územných finančných orgánoch v znení neskorších predpisov.
16) Napríklad § 47 zákona Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov.
17) Zákon č. 440/2000 Z. z. o správach finančnej kontroly.
18) § 44 zákona Národnej rady Slovenskej republiky č. 303/1995 Z. z. v znení neskroších predpisov.